CELEX: 62006TN0076
Language: fi
Date: 2006-02-24 00:00:00
Title: Asia T-76/06: Kanne  24.2.2006  — Plásticos Españoles (Aspla) v. komissio

6.5.2006   
            
            
               FI
            
            
               Euroopan unionin virallinen lehti
            
            
               C 108/24
            
         Kanne 24.2.2006 — Plásticos Españoles (Aspla) v. komissio
   (Asia T-76/06)
   (2006/C 108/45)
   Oikeudenkäyntikieli: espanja
   Asianosaiset
   
      Kantaja: Plásticos Españoles, S.A. (Aspla) (Torrelavega, Espanja) (edustajat: asianajajat E.Garayar ja A. García Castillo)
   
      Vastaaja: Euroopan yhteisöjen komissio
   Vaatimukset
   Nyt esillä oleva kanne on otettava tutkittavaksi.
   
               —
            
            
               asiassa COMP/F/38.354 — muoviset teollisuussäkit — 30.11.2005 tehty päätös K(2005) 4634 lopullinen on kumottava,
            
         
               —
            
            
               toissijaisesti Plásticos Españoles, S.A:lle asetettua sakon määrää on alennettava huomattavasti,
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteen kohteena on asiassa COMP/F/38.354 — muoviset teollisuussäkit– 30.11.2005 tehdyn päätöksen K(2005) 4634 lopullinen kumoamisvaatimus. Riidanalaisessa päätöksessä komissio totesi kantajan rikkoneen muiden yritysten joukossa EY 81 artiklaa osallistuessaan vuosina 1991–2002 muovisten teollisuussäkkien valmistajien väliseen kartelliin Saksassa, Belgiassa, Alankomaissa, Luxemburgissa, Espanjassa ja Ranskassa. Tämän rikkomisen vuoksi komissio määräsi kantajalle yhteisvastuullisen sakon Armando Álvarez, S.A. -nimisen yrityksen kanssa.
   Väitteidensä tueksi kantaja esittää seuraavat perustelut:
   
               —
            
            
               Komissio on arvioinut virheellisesti tosiseikkoja, jotka koskevat kantajan käyttäytymisen ulottuvuutta, kohteena olevien tuotemarkkinoiden ja maantieteellisten markkinoiden laajuutta sekä markkinakiintiöitä, jotka ovat perustana seuraamusten laskemiselle.
            
         
               —
            
            
               EY 81 artiklan 1 kohtaa on rikottu ja oikeusvarmuuden periaatetta loukattu, kun rikkominen on virheellisesti luokiteltu ”yhdeksi jatketuksi” rikkomiseksi, ja kun seuraamuksen kohteena olevien yritysten vastuu on määritetty virheellisesti.
            
         
               —
            
            
               Toissijaisesti EY 81 artiklan 1 kohtaa on rikottu ja oikeusvarmuuden ja yhdenvertaisen kohtelun periaatteita on loukattu, kun kantajan osalta rikkominen on virheellisesti luokiteltu ”yhdeksi jatketuksi” rikkomiseksi, kun sen yksilöllinen vastuu on määritelty virheellisesti ja kun sitä syrjitään Stempher B.V. -yritykseen nähden; viimeksi mainittu yritys on komission mukaan myös osallistunut kyseessä olevaan rikkomiseen.
            
         
               —
            
            
               Asetuksen N:o 17 (1) 15 artiklan 2 kohtaa ja sakkojen laskemisesta annettuja direktiivejä on rikottu, kun on tehty ilmeinen laskentavirhe vastaajalle määrättävien seuraamusten laskemisessa, sekä yhdenvertaisen kohtelun periaatetta ja suhteellisuusperiaatetta on ilmeisellä tavalla loukattu sakkojen määrää määritettäessä.
            
         
      (1)  6 päivänä helmikuuta 1962 annettu neuvoston asetus N:o 17 (perustamissopimuksen 85 ja 86 artiklan ensimmäinen täytäntöönpanoasetus) (EYVL 1962, 13, s. 204).